text: сурет:aizu wakamatsu alt=a.| балалар. балалар ұйымдары балалар мен ерікті ұйымдары; қоғамдық ұйымның айрықша түрі. ол келесі белгілері ие болады: балалар мен ересектердің бірлескен қызметін жүзеге асыруына бағытталған кұндылық мұраттың (мақсаттың) болуы; ұйымға еркін ену және одна еркін шығу; бекітілген мүшелілік; ұйымдастырылған өзіндік, өзін-өзі басқару, бірлескен әлеуметтік шығармашылық; ұйымның әр мүшесі жағдайын анықтайтын нақты айқындалған құрылым; барлығына орнатылған нормалар, ережелер, сонымен қатар бірлескен қызметін жасаудағы кепілдемелі құқықтар (қызмет етудің түрлерін, формалары мен жолдарын таңдау құқығы); оның кұрамында кәмелеттік жасқа толмаған азаматтардың болуы; жарғының, бағдарламаның, ереженің болуы. дүние жүзіндегі алғашқы балалар ұйымдары скауттар 20 ғасырдың басында қалыптасты. ағылшын тіліндегі scout сөзі барлаушы деген мағына береді. скауттердің қағидаларын ағылшын полк. р. баден поуэлл (1857—1941) өзінің “скауттер үшін инструкция”, “жастар үшін скаут өнері” (1898) сияқты еңбектерінде негіздеді. скаутшілер жер бетіндегі балалар мен жасөспірімдер дос және бауыр деген принципті ұстанады. ешқандай партияға бағындырылмады. ұл балаларға арналған ұйымды бойскаут (boyscouts), ал қыз балалар ұйымын герлскаут (gіrlscouts) деп атады. 1921 жылы скауттер ұйымы 63 мемлекетте (ұлыбритания, германия, ақш, италия, франция, швеция, үндістан, ресей, т.б.) жұмыс істеді. ксро-да кеңес үкіметінің алғашқы жылдарында-ақ коммунистік партияның, кәсіподақ ұйымдарының басшылығымен өзінше қызмет атқаратын балалардың жаппай бірлестігі, яғни балалар ұйымдары құрыла бастады. олар алғаш жеке топтар ретінде дамып, 1922 жылы в.и ленин атындағы бүкілодақтық пионерлер ұйымы құрылды. бастауыш сыныптардың оқушыларын біріктіретін октябряттар тобы болды. 2-дүниежүзілік соғыстан кейін бұл ұйым көптеген елдерде құрылып, дамыды. олардың арнаулы демалыс орындары, сарайлары мен спорт кешендері болды. қазақстанның 1991 жылдан кейін құрылған балалар ұйымдары қазақстан республикасының заңына сәйкес әрекет ететін, ерікті қоғамдық бірлестіктер болып табылады. олар халықаралық демократия жастар федерациясы өткізетін халықаралық семинарлар мен кеңестерге қатысып отырады.